U-I-315/12
Datum: 2013-11-22T00:00:00.000+01:00
ecli: ECLI:SI:USRS:2013:U.I.315.12
vrsta: drugi akti
zadeva: ocena ustavnosti in zakonitosti predpisov in drugih splošnih aktov
objavljeno: Neobjavljeno | 22.11.2013
dokument: US30276
akt: Pogoji za zavarovanje avtomobilske odgovornosti (AO-4) Adriatic Slovenica zavarovalna družba, d. d., Koper
resitev: zavrženje
izrek: Pobuda za začetek postopka za oceno zakonitosti Pogojev za zavarovanje avtomobilske odgovornosti (AO-4) Adriatic Slovenica zavarovalna družba, d. d., Koper, se zavrže.
stavek: V postopku za oceno ustavnosti in zakonitosti predpisa Ustavno sodišče ni pristojno za presojo akta, ki po svoji pravni naravi ni predpis.
odlocitev: sklep
geslo: 1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
1.5.51.1.27.5 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo - Aktov poslovanja/aktov internega značaja.
podlaga: Člen 25.3, Zakon o Ustavnem sodišču [ZUstS]
vlagatelj: Družba Unicus, d. o. o., Škofja vas
datum_vloge: 2012-12-12T23:00:00.000Z
datum_odlocitve: 2013-11-21T23:00:00.000Z

# U-I-315/12-4

22. 11. 2013

## SKLEP

Ustavno sodišče je v postopku za preizkus pobude družbe Unicus, d. o. o., Škofja vas, na seji 22. novembra 2013

sklenilo:

**Pobuda za začetek postopka za oceno zakonitosti Pogojev za zavarovanje avtomobilske odgovornosti (AO-4) Adriatic Slovenica zavarovalna družba, d. d., Koper, se zavrže.**

## OBRAZLOŽITEV

Pobudnica izpodbija v izreku navedene splošne pogoje gospodarske družbe. Zatrjuje, da so v delu v neskladju z Zakonom o voznikih (Uradni list RS, št 109/10 – ZVoz). Predlaga, naj Ustavno sodišče ugotovi neskladje.

Ustavno sodišče je na podlagi prvega odstavka 160. člena Ustave in 21. člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) med drugim pristojno odločati o skladnosti zakonov z Ustavo, o skladnosti podzakonskih predpisov in predpisov lokalnih skupnosti z Ustavo in z zakoni ter o skladnosti splošnih aktov, izdanih za izvrševanje javnih pooblastil, z Ustavo, zakoni in podzakonskimi predpisi. Izpodbijani splošni pogoji gospodarske družbe niso predpis oziroma splošni akt, izdan za izvrševanje javnih pooblastil, zato jih Ustavno sodišče ni pristojno presojati. Glede na navedeno je Ustavno sodišče pobudo zavrglo.

Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik mag. Miroslav Mozetič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec. Sklep je sprejelo soglasno.

mag. Miroslav Mozetič

Predsednik